CELEX: 62010CN0451
Language: hu
Date: 2010-09-15 00:00:00
Title: C-451/10. P. sz. ügy: A Törvényszék (ötödik tanács) T-568/08. és T-573/08. sz., M6 és TF1 kontra Bizottság egyesített ügyekben 2010. július 1-jén hozott ítélete ellen a Télévision française 1 SA (TF1) által 2010. szeptember 15-én benyújtott fellebbezés

4.12.2010   
            
            
               HU
            
            
               Az Európai Unió Hivatalos Lapja
            
            
               C 328/15
            
         A Törvényszék (ötödik tanács) T-568/08. és T-573/08. sz., M6 és TF1 kontra Bizottság egyesített ügyekben 2010. július 1-jén hozott ítélete ellen a Télévision française 1 SA (TF1) által 2010. szeptember 15-én benyújtott fellebbezés
   (C-451/10. P. sz. ügy)
   ()
   2010/C 328/27
   Az eljárás nyelve: francia
   
      Felek
   
   
      Fellebbező: Télévision française 1 SA (TF1) (képviselő: J.-P. Hordies ügyvéd)
   
      A többi fél az eljárásban: Métropole télévision (M6), Canal +, Európai Bizottság, Francia Köztársaság, France Télévisions
   
      A fellebbező kérelmei
   
   
               —
            
            
               A Bíróság nyilvánítsa a jelen fellebbezést elfogadhatónak és megalapozottnak;
            
         
               —
            
            
               helyezze hatályon kívül az Európai Unió Törvényszéke T-568/08. és T-573/08. sz., M6 és TF1 kontra Bizottság egyesített ügyekben 2010. július 1-jén hozott ítéletét;
            
         
               —
            
            
               a Bizottságot kötelezze valamennyi költség viselésére.
            
         
      Jogalapok és fontosabb érvek
   
   Fellebbezésének alátámasztása érdekében a fellebbező két jogalapra hivatkozik.
   A Télévision française 1 SA (TF1) azt kifogásolja, hogy a Törvényszék a France Télévisions által kapott támogatás közös piaccal való összeegyeztethetőségének vizsgálata során nem vette figyelembe — ezáltal pedig a Bizottság álláspontját erősítette meg — azon komoly nehézségek fennállását, amelyek alapján meg kellett volna indítania az EUMSZ 108. cikk (2) bekezdése szerinti hivatalos vizsgálati eljárást. Így a fellebbező az első jogalapjában a bizonyítási teherre és a bizonyítékok értékelésére vonatkozó szabályok megsértésére hivatkozik, amennyiben a Törvényszék a felpereseket hívta fel annak bizonyítására, hogy a bejelentett juttatás végső céljával kapcsolatban komoly nehézségek álltak fenn, anélkül, hogy eleget tett volna az annak bizonyítására irányuló kötelezettségnek, hogy a támogatásoknak nem volt meghatározott rendeltetése.
   A fellebbező a második jogalapjában azt állítja, hogy a Törvényszék az EUMSZ 106. cikk (2) bekezdésének alkalmazása kapcsán tévesen alkalmazta a jogot, amennyiben egyrészt úgy ítélte meg, hogy a France Télévisions reklámbevételeinek csökkenését — még ha azt az üzletmenetből fakadó hibák is okozták — ellentételezhették az állami támogatások, másrészt pedig azt állapította meg, hogy a fent hivatkozott cikk alkalmazása nem feltételezte, hogy vizsgálni kelljen a közszolgáltatási feladatok ellátásának hatékonyságát.